b'\n_START_ARTICLE_\nPollen\n_START_PARAGRAPH_\nPollen er blomsterst\xc3\xb8v, der spredes under planters forplantning (best\xc3\xb8vning). Pollen kan give, eller fremkalde reaktion af allergi, og derfor m\xc3\xa5les pollentallet fra forskellige planter dagligt i s\xc3\xa6sonen, for at hj\xc3\xa6lpe allergikere. Pollenm\xc3\xa5lingerne foretages i Danmark af Astma-Allergi Danmark. Pollenet er planternes hanlige k\xc3\xb8nsceller der dannes p\xc3\xa5 st\xc3\xb8vdragerne. Pollenet skal transporteres over p\xc3\xa5 en anden plantes st\xc3\xb8vfang for at befrugtningen kan ske, og fr\xc3\xb8 dannes. Transport af pollen sker enten med vinden (vindbest\xc3\xb8vning) eller med dyr fx bier. _NEWLINE_St\xc3\xb8rrelsen af pollenkorn kan variere meget, lige fra nogle f\xc3\xa5 \xc2\xb5m til over 200 \xc2\xb5m. _NEWLINE_Pollen har eksisteret i mindst 100 millioner \xc3\xa5r, da man har fundet pollen p\xc3\xa5 insekter i rav.\n_START_SECTION_\nPollenkornets generelle opbygning\n_START_PARAGRAPH_\nPollenv\xc3\xa6ggen best\xc3\xa5r af sporopollenin, som henregnes til nogle af naturens sv\xc3\xa6rest nedbrydelige stoffer. V\xc3\xa6ggen, kaldet Exine, er differentieret i tre lag; Footlayer, Endexine og Ektexine. Footlayer og endexine er i lysmikroskop uadskillige. I ektexine kan man erkende to lag; Columellae og Tectum.\n_START_SECTION_\nBiologi\n_START_PARAGRAPH_\nPollen best\xc3\xa5r af mikro-gametofytter som producerer de hanlige gameter (s\xc3\xa6dceller). Hvert pollenkorn indeholder vegetative (ikke-reproduktive) celler (eller for blomsterplanterne typisk \xc3\xa9n celle) og en generativ (reproduktiv) celle med to cellekerner. Den ene cellekerne er vegetativ og den anden generativ og danner de to gameter._NEWLINE_Pollen produceres i et mikro-sporangium som er indeholdet i st\xc3\xb8vdragerne hos blomsterplanter og i den hanlige strobilus (hanlige kogle) hos de n\xc3\xb8genfr\xc3\xb8ede.'